[{"text_idx": "#000000", "text": "Dathlu carreg filltir wrth ddatblygu cymuned newydd yn Crick Road"}, {"text_idx": "#000003", "text": "Mae\u2019r prosiect \u00a345 miliwn hwn yn gweld ffordd newydd o weithio mewn partneriaeth, gan ddod a\u0302 Chyngor Sir Fynwy, Candleston a Melin Homes at ei gilydd, gyda Lovell fel eu partner, i ddatblygu\u2019r safle pwysig hwn o gymuned newydd. Ar o\u0302l ei gwblhau, bydd Parc Elderwood yn cynnig 201 o gartrefi marchnad agored sydd ar gael i\u2019w gwerthu drwy Candleston a 68 o gartrefi fforddiadwy sydd ar gael drwy Melin Homes, gan gynnwys amrywiaeth o fflatiau un ystafell wely a dwy ystafell wely a thai dwy, tair a phedair ystafell wely."}, {"text_idx": "#000004", "text": "Wrth wraidd y gymuned hon bydd Severn View Park, cartref gofal 32 ystafell wely arloesol a chynhwysol, a gynlluniwyd i gymryd lle cartref Severn View yng Nghas-gwent. Mae Severn View Park yn cael ei adeiladu gan Lovell a bydd yn cefnogi pobl hy\u0302n sydd a\u0302 dementia, fel safle preswyl ac ar ffurf cymorth seibiant a thymor byrrach, ill dau. Ariennir y gwaith o\u2019i adeiladu mewn partneriaeth rhwng Cyngor Sir Fynwy, a fydd yn rheoli\u2019r cartref, BIPAB a Llywodraeth Cymru."}, {"text_idx": "#000007", "text": "Dywedodd Arweinydd y Cyngor, y Cynghorydd Mary Ann Brocklesby: \u201cMae\u2019r prosiect hwn yn gam cyffrous ymlaen, o ran darparu tai y mae mawr eu hangen ochr yn ochr ag anghenion rhai o drigolion mwyaf agored i niwed y sir. Drwy weithio mewn partneriaeth a\u0302\u2019r sefydliadau blaenllaw hyn, bydd y datblygiad hwn yn cael ei gyflawni gan ystyried yr amgylchedd lleol a\u2019r gymuned leol, a bydd yn darparu lle cynaliadwy i bobl fyw, gweithio a galw adref.\u201d"}, {"text_idx": "#000009", "text": "Dywedodd James Duffett, rheolwr gyfarwyddwr rhanbarthol Lovell: \u201cRydym wrth ein bodd bod y gwaith bellach wedi dechrau\u2019n swyddogol ar Barc Elderwood ym Mhorth Sgiwed. Bydd y datblygiad yn darparu cartrefi newydd y mae mawr eu hangen ar gyfer y gymuned leol, yn ogystal a\u0302 lle gwych iddynt fyw a gweithio ynddo. Rydym yn falch iawn o fod yn gweithio mewn partneriaeth a\u0302 Melin Homes, Candleston a Chyngor Sir Fynwy i gyflawni\u2019r datblygiad hwn, ac rydym yn edrych ymlaen at barhau a\u0302\u2019n partneriaeth lwyddiannus.\u201d"}, {"text_idx": "#000011", "text": "\u201cMae Melin eisoes wedi gweithio\u2019n helaeth gydag ysgolion lleol ac yn edrych ymlaen at weld sut mae\u2019r partneriaethau hyn yn ffynnu dros y blynyddoedd nesaf. Drwy waith partneriaeth pellach, edrychwn ymlaen at rannu mwy o straeon newyddion da am gyflogaeth a phrentisiaethau lleol. Mae pethau gwych yn digwydd pan fyddwch chi\u2019n gweithio mewn partneriaeth\u201d"}]